**Осмех који ми значи**

Можда ће ово многе изненадити, али ја нећу рећи чији ми је осмех најдражи и на ком лицу највише волим да га видим.

На овој планети постоји много људи који су стално насмејани. Али ретко који осмех је искрен. Осмех који нас утеши, онај прави осмех. Осмех који казује више од хиљаду речи. Тај искрен осмех мора доћи из срца и зато њега не може свако ставити на лице. Све мање људи се смеје тим истинским, једино утешним осмехом. Осмехом у коме нема сумње, осмех који казује љубав. Он зрачи неком лепом, позитивном енергијом. Људи сматрају да је сваки осмех исти. Не, није! Људи, смејте се искреним осмехом, јер ће он и вас и друге усрећити. А, онај лажан, он ће само пролетети кроз време незапамћен...

Ето зашто ми највише значи тај искрен осмех, било чији, јер он једини у себи носи: љубав, утеху, пажњу, веру. То је осмех који даје неопходан ветар у леђа...

**Маша Миленовић IV/1**